Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: A 27/1996. (X. 4.) FM rendelet melléklete az alábbiak
Paragraph Index: 101

a) A friss tejterméket gyártó mester gyakorlati vizsgafeladatai az alábbi témakörökből kerülnek ki: — pasztőrözött fogyasztói tej gyártása különböző zsírtartalommal, — kefír gyártása, — joghurtféleségek gyártása, utóhőkezelés, — tejföl gyártása, utóhőkezelés, — ízesített tejféleségek gyártása, — habtejszín gyártása, — különleges desszertek készítése. A gyakorlati vizsga lefolytatásának feltétele, hogy a feldolgozó üzem rendelkezzen a fenti termékek gyártására alkalmas feldolgozóvonalakkal (valamint a szükséges mennyiségű és minőségű anyagokkal), vagy a tanműhely legyen alkalmas a termékek elkészítésére. Tanműhely esetében az alapvető gépek, berendezések — specifikációk nélkül: — tejátvételi lehetőség: mennyiségi, minőségi = előtároló tartályok a minőségi válogatáshoz, = fölözőgép, = homogénező berendezés, = lemezpasztőr, = keverővel, hőmérővel ellátott zárt tartályok, = anya- és tömegsavanyító készítésére alkalmas berendezés, = alvasztótank, = a fenti termékek töltéséhez, csomagolásához alkalmas gépek, = érlelő helyiség, = alapanyag-vizsgálatokhoz, gyártásközi ellenőrzésekhez, a késztermék minősítéséhez alkalmas, valamint mikrobiológiai laboratórium, = a tisztogatás, csírátlanítás berendezései, anyagai, = hűtőtároló a késztermék tárolására.

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes